
[bookmark: _GoBack]A BIZOTTSÁG (EU) …/… RENDELETE
(2017.5.17.)
az 1333/2008/EK európai parlamenti és tanácsi rendelet II. mellékletének a nitritek (E 249–250) golonka peklowana esetében való felhasználása tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
Tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre[footnoteRef:1] és különösen annak 10. cikke (3) bekezdésére, [1: 	HL L 354., 2008.12.31., 16. o.] 

mivel:
(1)	Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és ezen anyagok felhasználási feltételeit.
(2)	Az élelmiszer-adalékanyagok uniós jegyzékének naprakésszé tétele az 1331/2008/EK európai parlamenti és tanácsi rendelet[footnoteRef:2] 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet. [2: 	Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).] 

(3)	Lengyelország 2016. március 10-én kérelmet nyújtott be a nitriteknek (E 249–250) a golonka peklowana tartósítószereként való felhasználásának engedélyezése iránt. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára. 
(4)	A kérelmező szerint a golonka peklowana hagyományos lengyel előkészített hús, amelyben a nitriteket egyrészt tartósító hatásukért, másrészt a fogyasztók által elvárt szín, íz és textúra elérése céljából, a hús pácanyagaként alkalmazzák. A fogyasztóknak a golonka peklowana előkészített húst fogyasztás előtt további hőkezelésnek kell alávetniük. 
(5)	Az 1333/2008/EK rendelet (7) preambulumbekezdése értelmében az élelmiszer-adalékanyagok jóváhagyása során figyelembe kell venni egyéb, az adott kérdést tekintve releváns tényezőket, ideértve a hagyományt is. Ezért helyénvaló bizonyos hagyományos termékek piaci elérhetőségének fenntartása egyes tagállamokban, amennyiben az élelmiszer-adalékanyagok felhasználása megfelel az 1333/2008/EK rendeletben foglalt általános és specifikus feltételeknek. 
(6)	Az e rendelet által szabályozott élelmiszer-adalékanyagokra vonatkozó felhasználások egységes alkalmazása érdekében a golonka peklowana leírását az élelmiszer-adalékanyagokról szóló 1333/2008/EK rendelet II. mellékletének E. részében felsorolt élelmiszer-kategóriákat ismertető útmutató dokumentum[footnoteRef:3] tartalmazza. [3: 	http://ec.europa.eu/food/safety/food_improvement_agents/additives/eu_rules_en] 

(7)	Az 1331/2008/EK rendelet 3. cikke (2) bekezdésének megfelelően a Bizottság kikéri az Európai Élelmiszerbiztonsági Hatóság (a továbbiakban: Hatóság) véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó aktualizálásnak valószínűsíthetően nincs az emberi egészségre gyakorolt hatása. A nitritek húskészítményekben való használata általában engedélyezett; az előkészített húsokban való felhasználás bizonyos hagyományos készítményekre korlátozódik, és a hagyományos pácolt húskészítményekre egyedi feltételek vonatkoznak. Mivel a nitritek felhasználásának kiterjesztésére vonatkozó kérelem konkrét, hagyományosan fogyasztott előkészített húsra vonatkozik, nem várható, hogy a kiterjesztés jelentős hatást gyakorolna az általános nitritexpozícióra. Az uniós jegyzék ezen adalékanyagok kiterjesztett felhasználása tekintetében történő aktualizálása valószínűsíthetően nincs hatással az emberi egészségre, ezért a Hatóság véleményét nem szükséges kikérni. 
(8)	Az 1333/2008/EK rendelet II. mellékletét ennek megfelelően módosítani kell.
(9)	Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk
Az 1333/2008/EK rendelet II. melléklete e rendelet mellékletének megfelelően módosul. 
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2017.5.17.-én.
	a Bizottság részéről
	elnök
	Jean-Claude JUNCKER

